cyanic-selkie/wikianc huggingface dataset:
Hubungan Amerika Syarikat–Israel
Rancangan Rogers 1970
Selepas perperangan, Kissinger memaksa Israel untuk memberikan tanah sebagai tukaran kepada perdamaian, dan sekaligus menyumbang ke arah fasa pertama perdamaian Israel-Mesir. Sokongan Amerika terhadap Israel menyumbang ke sekatan OPEC 1973 keatasnya, yang kemudian dimansuhkan pada bulan Mac 1974.
Pentadbiran Carter (1977–1981)
Tahun-tahun Jimmy Carter didefinasikan penglibatan aktif A.S. dalam proses rundingan damai Timur Tengah, dan sebagai akibat, menyebabkan sedikit sebanyak pergeseran dalam hubungan dua hala A.S.-Israel. Proses-proses di Kem David yang dimulai Carter dilihat oleh sesetengah pihak Israel sebagai memaksa rundingan damai dengan Mesir untuk berundur dan menyebabkan risiko demi perdamaian dengan Mesir. Sokongan Carter untuk tanah air Palestin dan untuk hak politik Palestin menyebabkan pergeseran dengan Israel. Sesetengah pula berpendapat bahawa teks terakhir persetujuan di Kem David adalah bukti kejayaan Menachem Begin dalam menghadkan keperluan Israel dalam berunding dengan pihak Palestin.
Pentadbiran Reagan (1981–1989)
Penyokong-penyokong Israel menyuarakan kebimbangan mereka pada awal pentadbiran Ronald Reagan mengenai potensi permasalahan dalam hubungan Israel-Amerika Syarikat, sebahagiannya kerana beberapa pilihan wakilnya punyai hubungan atau perniagaan bersama dengan negara-negara Arab (Setiausaha-setiausaha Caspar Weinberger dan George P. Shultz, umpamanya, merupakan pegawai di Bechtel Corporation, yang mempunyai hubungan erat dengan dunia Arab, lihat lobi Arab di Amerika Syarikat.) Tetapi sokongan peribadi Reagan untuk Israel dan keserasian perspektifnya dengan Israel atas isu keganasan, kerjasama sekuriti, dan ancaman Soviet, membuahkan peningkatan dalam hubungan dua hala.
Pada tahun 1981, Weinberger dan Menteri Pertahanan Israel, Ariel Sharon menandatangani Persetujuan Kerjasama Strategik, menubuhkan rangka kerja untuk konsultasi dan kerjasama secara terus menerus untuk meningkatkan keselamatan dalam negeri kedua-dua negara. Pada bukan November 1983, kedua-dua belah pihak membentuk Kumpulan Bersama Ketenteraan Politik, yang bertemu dua kali setahun, untuk mengimplimentasiikan kebanyakan peruntukan persetujuan itu. Kerjasama ketenteraan udara dan laut bermula pada bulan Jun 1984, dan Amerika Syarikat telahpun membina fasiliti-fasiliti untuk menyimpan peralatan ketenteraan di Israel. Meskipun perang Lubnan 1982 melihat perbezaan ketara antara polisi-polisi Israel dan A.S., seperti penggunaan senjata pembekalan A.S. dalam perang itu dan penolakan oleh Israel terhadap cadangan perdamaian Reagan pada 1 September 1982, ia tidak sedikitpun mengubah pendirian Pentadbiran dalam sokongannya terhadap Israel dan penekanan yang diberikannya oleh Amerika Syarikat.
Hubungan erat A.S.-Israel terus bertambah keeratannya pada penggal kedua pentadbiran Reagan. Israel diberikan status "sekutu bukan NATO penting" pada tahun 1987 yang memberikan akses pada perkembagan sistem senjata Amerika dan peluang untuk mendapat tender dalam kontrak pertahanan A.S. Amerika Syarikat terus memberikan bantuan dana kepada Israel pada kadar AS$ 3 bilion setahun dan mengimplimentasikan perjanjian perdagangan bebas pada tahun 1985. Semenjak itu semua cukai dan duti kastam antara kedua-dua negara ini telah dihapuskan.
Pada tahun 1985 sokongan A.S. untuk rancangan penstabilan ekonomi Israel diberikan dalam bentuk gran $1.5 bilion untuk dua tahun dan nasihat pengeksportan ekonomi.
Pada bulan November 1985, Jonathan Pollard, pekerja perisikan laut A.S. dan isterinya didakwa menjual dokumen rahsia sulit pada Israel. Empat pegawai Israel juga didakwa atas tuduhan yang sama. Kerajaan Israel mendakwa bahawa insiden ini tidak rasmi. Pollard dihukum penjara seumur hidup dan isterinya pula disabitkan dengan dua penggal lima tahun berturut-turut. Orang Israel membantah bahawa Pollard telah diberikan hukuman yang keterlaluan, dan mendukung kesengsaraannya. Pollard diberikan kerakyatan Israel pada tahun 1996 dan pegawai Israel kadangkala membincangkan kesnya dengan pegawai A.S., walaupun tiada tindakan susulan timbul.
Penggal kedua Reagan berakhir dengan apa yang dikatakan oleh ramai orang Israel suatu yang tidak disukakan kerana Amerika Syarikat bertindak membuka dialog dengan Pertubuhan Pembebasan Palestin (PLO) pada bulan Disember 1988. Tetapi, meskipun dialog itu berlangsung, dan kes perisikan Pollard tidak selesai, dan penolakan inisiatif perdamaian Shultz pada musim bunga 1988, pertubuhan-pertubuhan pro-Israel di Amerika menyifatkan Pentadbiran Reagan dan Kongres ke-100 Amerika Syarikat sebagai "yang paling pro-Israel setakat ini" dan memuji hubungan dua hala yang secara amnya baik.
Pentadbiran Bush Senior (1989–1993)
Setiausaha Negara James Baker memberitahu Jawatankuasa Hal Ehwal Awam Amerika-Israel (AIPAC, suatu lobi pro-Israel) pada 22 Mei 1989, yang Israel harus berhenti daripada terus mengamalkan polisi-polisi berkembangan wilayahnya, satu komen yang disifatkan sebagai era pro-Israel zaman pentadbiran Reagan telah berakhir. Presiden Bush senior menyebabkan kemarahan Israel apabila mengingatkan perjumpaan akhbar pada 3 Mac 1990 yang Baitulmaqdis Timur merupakan kawasan terjajah dan bukan sebahagian daripada wilayah Israel yang rasmi seperti yang didakwa oleh orang-orang Israel. Amerika Syarikat dan Israel tidak bersetuju atas penakrifan Israel terhadap rancangannya untuk mengadakan pilihanraya untuk deligasi perdamaian Palestin pada musim panas 1989 dan juga tidak bersepakat dalam keperluan menyasat insiden Baitulmaqdis pada 8 Oktober 1990 di mana polis Israel didapati membunuh 17 warga Palestin.
Dengan ancaman Iraq terhadap Israel yang didirikan oleh Perang Teluk, Bush Senior menekankan semula komitmen A.S. terhadap keselamatan Israel. Pergeseran Israel-A.S. kembali tenang selepas bermulanya perperangan pada 16 Januari 1991, apabila Israel diancam peluru berpandu Scud Iraq. Amerika Syarikat menekan Israel untuk tidak bertindak balas terhadap bedilan Iraq kerana ia dipercayai bahawa Iraq mahukan Israel terlibat dan memaksa Mesir dan Syria berhenti dari menyokong Amerika dalam perang Teluk dan bersama Iraq untuk menentang Israel. Israel tidak bertindak balas dan dipuji keranya tindakan terkawal itu.
Bush dan Baker terus instrumental dalam menyebabkan Persidangan Damai Madrid pada Oktober 1991 berjaya memaksa semua pihak untuk turut serta dalam perundingan damai selepas persidangan ini. Ia dilaporkan bahwa Pentadbiran Bush Senior tidak punyai hubungan erat dengan kerajaan Yitzhak Shamir di Israel. Hanya selepas Parti Buruh memenangi pilihan raya Israel barulah hubungan bertambah baik. Kerajaan pimpinan parti Buruh Israel menyetujui pemberhentian pembinaan pendudukan Yahudi di kawasan-kawasan jajahan Palestin pada 19 Julai, iaitu sesuatu yang tidak dipersetujui kerajaan pimpinan Shamir meskipun ia merupakan syarat untuk pemberian dana pinjaman dari Amerika Syarikat.
Pentadbiran Clinton (1993–2000)
left|thumb|300px|[[Yitzhak Rabin, Bill Clinton, dan Yasser Arafat semasa Persetujuan Oslo pada 13 September 1993.]]
Israel dan PLO menukar surat saling mengiktiraf pada 10 September 1993 dan menandatangani Deklarasi Prinsip pada 13 September 1993. Presiden Bill Clinton mengumumkan pada 10 September yang Amerika Syarikat dan PLO akan mengadakan semula dialog mereka. Pada 26 Oktober 1994, presiden Clinton menyaksikan penandatanganan perjanjian damai Israel-Jordan dan Presiden Clinton, Presiden Mesir Mubarak, dan Sultan Hussein dari Jordan menyaksikan tandatangan di Rumah Putih berkait perjanjian sementara antara Israel dan Palestin pada 28 September 1995.
Presiden Clinton menghadiri pengebumian Perdana Menteri Israel yang dibunuh, Yitzhak Rabin di Baitulmaqdis pada bulan November 2005. Di lawatannya ke Israel pada bulan Mac 1996, Presiden Clinton menawarkan sebanyak AS$ 100 juta dalam bantuan untuk kegiatan anti-keganasan Israel, peruntukan AS$ 200 juta untuk sistem anti-peluru berpandu Arrow dan lebih kurang AS$ 50 juta untuk senjata anti-peluru berpandu laser. Presiden Clinton tidak bersetuju dengan tindakan Perdana Menteri Israel yang baru Benjamin Netanyahu untuk mengembangkan pendudukan Yahudi di kawasan-kawasan jajahan Tebing Barat, dan dilaporkan yang Clinton percaya bahawa Netanhayu menjadi penyebab masalah rundingan damai yang terpaksa ditundakan. Presiden Clinton menjemput rundingan diadakan di Pusat Persidangan Sungai Wye di Maryland, dengan berakhirnya tandatangan satu perjanjian pada 23 Oktober 1998. Pelaksanaan persetujuan Wye telah digantung oleh Israel pada Disember 1998 kerana Netanyahu mendakwa pihak Palestin mengugut akan mengistiharkan satu negara (negara Palestin bukan sebahagian persetujuan Wye). Pada bukan Januari 1999, persetujuan Wye telah ditunda sehingga pilihan raya Israel pada bulan Mei.
Ehud Barak dipilih sebagai Perdana Menteri Israel pada 17 Mei 1999 dan menang undi percaya kerajaannya pada 6 Julai 1999. Presiden Clinton dan Perdana Menteri Barak mengadakan hubungan yang lebih erat semasa perjumpaan empat hari antara 15 Julai dan 20 hari bulan yang sama berbanding hubungan sebelumnya dengan Netanyahu yang disifatkan keruh. Presiden Clinton menjadi perantara antara Barak dan Yasser Arafat di Rumah Putih, Oslo, Shepherdstown, Kem David dan Sharm al-Shaykh dalam usaha mencapai kedamaian sejagat.
Pentadbiran Bush Junior (2001–2009)
left|300px|thumb|Ehud Olmert dan George W. Bush Presiden George W. Bush dan Perdana Menteri Ariel Sharon berhubung secara baik pada perjumpaan-perjumpaan bulan Mac dan jun 2001 mereka. Pada bulan 4 Oktober 2001, Sharon menggertak Pentadbiran Bush sebagai meraih sokongan negara-negara Arab dan mengenepikan kepentingan Israel untuk sokongan perang terhadap anti-keganasan sebagai tukaran. Rumah Putih menyifatkan kata-kata demikian sebagai tidak bertanggungjawab. Dengan tidak meminta maaf kerana komen itu, Sharon menyatakan bahawa Amerika Syarikat tidak memahami beliau. Juga, Amerika Syarikat mengritik amalan Israel dalam membunuh rakyat Palestin yang kononnya terlibat dalam aktiviti keganasan, yang kepada orang Israel kelihatan tidak konsisten dengan polisi A.S. dalam memburu Osama bin Laden, "mati ataupun hidup".
thumb|250px|right|Naib Presiden Amerika Syarikat [[Dick Cheney bertemu dengan Menteri Luar Israel Tzipi Livni di Rumah Putih.]]
Kesemua Pentadbiran A.S. telah membangkang tindakan Israel menduduki tanah-tanah Palestin sebagai menyusahkan kewujudan satu negara Palestin. Akan tetapi Presiden Bush menegaskan perlunya mengambil kira "realiti di akar umbi, termasuk kewujudan beberapa pusat populasi Israel," (iaitu pendudukan), mengatakan bahawa "ia tidak realistik untuk mendapat kembali keadaan seperti masa seperti gencatan senjata 1949 lalu." Beliau kemudian menekankan bahawa ia semuanya perlu dirundingkan antara kedua-dua belah pihak.
Pada masa keganasan, pegawai-pegawai A.S. telah menyeru Israel supaya pantas berundur dari kawasan-kawasan Palestin yang diambil semula pada ketika operasi-operasi keselamatan. Pentadbiran Bush telah menyifatkan yang resolusi-resolusi Majlis Keselamatan PBB "seimbang" dengan mengveto resolusi yang tidak memenuhi piawaian itu.
Setiausaha Negara Condoleezza Rice tidak menamakan Wakil Khas ke Timur Tengah dan menyatakan bahawa dia tidak akan terlibat dalam perundingan isu antara Israel dan Palestin. Dia menyatakan bahawa dia lebih suka kedua-dua pihak saling memberikan kerjasama, meskipun dia telah pergi ke rantau itu beberapa kali pada tahun 2005. Pentadbiran Bush menyokong tindakan Israel berundur dari Gaza sebagai satu cara kembali ke proses perdamaikan dan mengadakan penyelesaikan dua negara, Israel dan Palestin yang berjiran dalam keadaan aman dan selamat. Pengusiran penduduk Yahudi dari semenanjung Gaza dan empat pendudukan kecil di utara Tebing Barat selesai pada 23 Ogos 2005.
Presiden telah menghalang permintaan rahsia Israel untuk bom-bom letupan bunker untuk menyerang tempat kegiatan aktiviti nuklear Iran, menurut beberapa pegawai A.S. dan asing yang lain. Alasan yang diberikan adalah kerana dia telah membenarkan tindakan perisikan untuk menyabotaj tindak-tanduk Iran dalam mencapai senjata nuklear.
Pentadbiran Bush juga terkejut akan satu permintaan Israel untuk terbang merentasi Iraq untuk meletupkan Natanz, satu-satunya bandar Iran yang diketahui punyai kilang pengkayaan uranium. Rumah Putih menolak secara terus permintaan itu, akan tetapi disebabkan tekanan Israel yang melarat mereka terpaksa mendedahkan rancangan mereka untuk menyerang infrustruktur Iran, dan rancangan ini dijangka akan dilaksanakan semasa pentadbiran Barack Obama.
Pembekalan Israel
Pada 14 Julai, Kongres AS diberitahu mengenai satu potensi jualan minyak jet bernilai sebanyak AS$210 juta kepada Israel. Agensi Perhubungan Keselamatan Bersama George Bush mengatakan bahawa penjualan minyak JP-8, sekiranya tercapai, akan "membolehkan Israel terus menyelengara inventori kapal terbangnya bagi terus beroperasi." dan "minyak jet akan digunakan untuk mengekalkan keamanan dan keselamatan dalam rantau itu." Ia dilaporkan pada 24 Julai yang Amerika Syarikat sedang memberikan Israel bom-bom letupan pemusnah kubu untuk menyerang Hezbollah di Lubnan dan memusnahkan terusan-terusan mereka.
Media Amerika juga mempersoalkan sama ada Israel telah melanggar satu perjanjian untuk tidak menggunakan bom-bom berangkai yang dibekalkan ke atas orang awam. Bukti yang terdapat pada konflik itu menunjukkan bom-bom yang disebutkan digunakan pada kawasan-kawasan awam, dan sesetengah partikel yang turun tidak meletup dan menyebabkan bahaya pada penduduk awam Lubnan. Israel sebagai membalas kenyataan-kenyataan ini menegaskan ia tidak sama sekali melanggar undang-undang antarabangsa.
Menentang Gencatan Senjata Spontan Tanpa Syarat
Pada 15 Julai, Majlis Keselamatan PBB menolak usul dari Lubnan untuk memangil gencatan senjata antara Israel dan Lubnan. Suratkhabar Israel Haaretz melaporkan bahawa A.S. merupakan satu-satunya ahli dari badan beranggota sebanyak 15 negara itu yang menentang sebarang tindakan diambil.
John Bolton yang merupakan wakil A.S. ke PBB pada ketika itu juga menolak gencatan senjata, atas alasan tidak menyelesaikan masalah secara mendalam. Katanya "Pandangan yang anda boleh dengan hanya memaksa gencatan senjata seperti ia satu jalan penyelesaian, saya rasa itu terlalu simplistik."
Pada 26 Julai, menteri-menteri luar dari Amerika Syarikat, Eropah, dan Timur Tengah berjumpa di Rome dan berazam untuk "berkerja segera dengan untuk mencapai gencatan senjata untuk menamatkan keganasan sekarang ini," meskipun A.S. terus menyokong kempen Israel semasa persidangan itu dan hasil perjumpaan tidaklah begitu memberangsangkan pada pemimpin-pemimpin Eropah dan Arab.
Pemberian bantuan ketenteraan dan ekonomi Amerika Syarikat
thumb|400px|Jadual 5. Bantuan A.S kepada Israel baru-baru ini. Bermula pada 2 Januari, 2008 laporan [[Perkhidmatan Penyelidikan Kongres kepada Kongres A.S yang bertajuk "Bantuan Luar A.S. kepada Israel." Sila lihat laporan tahun-tahun sebelumnya, carta dan huraian terperinci geran dan pinjaman kewangan.]]
Sejak tahun 1970-an, Israel telah menjadi salah satu penerima teratas bantuan luar Amerika Syarikat. Walaupun kebanyakkan adalah bantuan ketenteraan, pada masa lalu sebahagiannya dikhaskan untuk bantuan ekonomi. Pada 2004, penerima kedua teratas bagi bantuan ekonomi daripada Amerika Syarikat adalah Israel, iaitu selepas Iraq. Dari segi per kapita, nilai kepada Israel diletak pada kedudukan pertama.
Pada 2007, Amerika Syarikat telah meningkatkan bantuan ketenteraan kepada Israel lebih daripada 25% kepada purata AS$3 bilion setahun bagi tempoh selama 10 tahun, dan menamatkan bantuan ekonomi.
Pada 1998, para pegawai Israel, Kongres dan pentadbiran telah bersetuju untuk mengurangkan AS$1.2 bilion dalam Tabung Sokongan Ekonomi (TSE) kepada kosong untuk 10 tahun berikutnya, sementara pada masa yang sama meningkatkan Tabung Ketenteraan Luar (TKL) daripada AS$1.8 bilion kepada AS$2.4 bilion. Berasingan dari potongan berjadual, terdapat tambahan AS$200 juta bagi bantuan melawan keganasan, AS$1.2 bilion bagi melaksanakan perjanjian Wye, dan tambahan belanjawan bantuan bernilai AS$1 bilion untuk tabung ketenteraan luar bagi tahun kewangan 2003. Bagi tahun kewangan 2005, Israel menerima AS$2.202 bilion untuk TKL, AS$357 juta untuk TSE, dan bantuan penyelesaian imigran sebanyak AS$50 juta. Bagi tahun 2006, pihak pentadbiran telah memohon AS$240 juta untuk TSE dan AS$2.28 bilion untuk TKL. H.R. 3057, telah diluluskan oleh Kongres A.S pada 28 Jun, 2005, dan Senat A.S pada 20 Julai, telah meluluskan jumlah ini. Kongres dan Senat A.S juga telah menyokong AS$40 juta bagi bantuan penyelesaian imigran daripada negara bekas Kesatuan Soviet dan mengetahui rancangan Israel bagi membawa pulang Yahudi Habsyah yang masih tinggal ke Israel dalam masa tiga tahun.
Akbar-akhbar Israel telah melaporkan bahawa Israel sedang memohon kira-kira AS$2.25 bilion bantuan khas dalam bentuk gabungan jaminan geran dan pinjaman selama empat tahun, dengan satu per tiga akan digunakan bagi menempatkan semula pangkalan-pangkalan tentera dari Semenanjung Gaza ke Israel dalam rancangan pengunduran daripada Genting Gaza dan selebihnya bagi membangunkan kawasan Negev dan Galilee, Israel dan untuk kegunaan lain-lain, tetapi bayaran bagi ganti rugi ke atas peneroka atau aspek-aspek awam ekoran tindakan pengunduran ini. Pasukan Israel telah melawat Washington bagi membentangkan unsur-unsur permohonan, dan perbincangan awal sedang berjalan. Tiada permohonan rasmi telah dibentangkan kepada Kongres A.S. Dalam meringankan beban kos yang dihadapi oleh Amerika Syarikat dalam Taufan Katrina, delegasi Israel yang bertujuan untuk membincangkan bantuan ini telah membatalkan perjalanan ke Washington.
Kongres telah menggubal peruntukan-peruntukan khas lain mengenai bantuan kepada Israel. Sejak 1980-an, TSE dan TKL telah disediakan sebagai satu geran pindahan wang tunai, bukan diberikan untuk projek-projek tertentu, dipindahkan secara sekaligus dalam bulan pertama bagi tahun kewangan, berbanding secara peningkatan berkala. Israel dibenarkan membelanjakan satu per empat daripada TKL untuk membeli peralatan dan perkhidmatan ketenteraan di Israel, termasuk penyelidikan dan pembangunan, selain daripada Amerika Syarikat. Akhirnya, bagi membantu Israel daripada kemerosotan ekonominya, A.S telah menyediakan AS$9 bilion dalam bentuk jaminan-jaminan pinjaman selama tiga tahun, penggunaan pendekatan ini dilanjutkan sehingga 2008. Setakat bulan Julai 2005, Israel tidak menggunakan AS$4.9 bilion jaminan-jaminan ini.
Washington menentang rundingan damai dengan Syria
Syria telah berulang-kali meminta Israel untuk menyambung semula rundingan damai dengan kerajaan Syria. Perbahasan dalaman dalam kerajaan Israel masih berlanjutan berkenaan kesungguhan jemputan Syria untuk berunding. Beberapa pegawai Israel menyatakan terdapat beberapa perbincangan yang tidak diketahui rakyat telah diadakan tanpa mendapat kebenaran rasmi dari kerajaan Israel.
Amerika Syarikat mendesak Israel berhenti dari mengadakan hubungan awal dengan Syria bagi menguji sama ada Damsyik bersungguh-sungguh mengumumkan keinginan mereka untuk mengadakan rundingan dengan Israel. Setiausaha Negara A.S. Condoleezza Rice telah bersungguh-sungguh dalam menyatakan pandangan Washington dalam perkara ini kepada pegawai-pegawai Israeli bahwa rundingan awal dengan Syria tidak akan diadakan. Selama beberapa tahun Israel telah mematuhi desakan Washington bagi menolak dari kembali ke meja rundingan secara rasmi. Bagaimanapun sekitar Mei 2008, Israel telah memberitahu A.S. bahawa ia telah memulakan rundingan damai dengan Syria dengan ditaja oleh Turki.
Penjualan senjata ke China
Israel dan Amerika Syarikat juga telah lama membincangkan penjualan beberapa peralatan keselamatan dan teknologi sensitif kepada beberapa negara, seperti Republik Rakyat China. Pentadbiran A.S. juga percaya yang penjualan-penjualan sedemikian berpotensi mengundang masalah kepada tentera-tentera A.S. yang ditempatkan di Asia.
Pada tahun 2000, Amerika Syarikat telah memujuk Israel supaya tidak menjual Phalon, iaitu satu sistem amaran awal terbang yang canggih kepada China. Pada tahun 2005, Jabatan Pertahanan A.S. marah dengan persetujuan Israel untuk menaiktaraf kenderaan udara tanpa pemandu (UAV) yang telah dijual oleh Israel kepada China pada tahun 1999. China telah menguji UAV ini dengan dengan menyeberangi Selat Taiwan pada tahun 2004. Jabatan Pertahanan A.S telah menggantung kerjasama teknologi dengan Tentera Udara Israel mengenai cadangan pesawat F-35 Lightning II disamping kerjasama-kerjasama yang lain, menggantung penghantaran peralatan ketenteraan, dan enggan untuk berkomunikasi dengan Pengarah Kementerian Pertahanan Israel, Jeneral Amos Yaron, yang dipercayai oleh pegawai-pegawai Pentagon mengadakan helah mengenai perjanjian Harpy. Mengikut kata seorang wartawan terkemuka Israel, Jabatan Pertahanan A.S. menuntut dibongkarkan lebih kurang 60 persetujuan Israel dengan China, dan pemeriksaan penyeliaan sistem keselamatan Israel dan memorandum persefahaman mengenai penjualan senjata untuk mencegah berlakunya masalah-masalah ini pada masa hadapan.
Kontrak dengan Venezuela
Pada 21 Oktober 2005, laporan telah menyebut bahawa tekanan daripada Washington telah memaksa Israel mengantung kontrak besar dengan Venezuela bagi menaik taraf 22 buah jet pejuang F-16 buatan Amerika Syarikat. Kerajaan Israel telah meminta kebenaran dari A.S. bagi meneruskan perjanjian, akan tetapi tidak dibenarkan.
Baitulmuqaddis
Semenjak menawan Baitulmuqadis Timur pada Perang Enam Hari 1967, Israel telah berkeras menuntut Baitulmuqaddis sebagai ibu negaranya yang kekal abadi. Amerika Syarikat tidak bersetuju dengan pandangan ini dan percaya bahawa status Baitulmuqaddis masih boleh dirunding. Ini berdasarkan pelan pembahagian wilayah Palestin 1947 PBB, yang memanggil kepada pengantarabangsaan Baitulmuqaddis. Seruan ini diterima pada masa berkenaan oleh pemimpin-pemimpin gerakan Zionis dan ditolak oleh negara-negara Arab. Juga sebelum 1967, Baitulmuqaddis terletak di sempadan yang dipertikaikan, dan kebanyakan negara yang mengiktiraf Israel meletakkan kedutaan mereka di Tel Aviv. Deklarasi Prinsip yang ditandatangan oleh Israel dan Palestin pada tahun 1993 juga mengatakan bahawa status bandar suci itu masih tertahluk kepada perundingan. Pentadbiran-pentadbiran A.S. telah mengkitiraf bahawa status Baitulmuqaddis tidak selesai dengan menyimpan kedutaannya di Tel Aviv. Pada tahun 1995 pula, kedua-dua dewan Kongres A.S. mengundi supaya kedutaannya harus dipindahkan ke Baitulmuqaddis; dan yang masih menghalang tindakan ini adalah keengganan Pentadbiran A.S. untuk menuntul penalti bagi ketidakpindahan ini. Perundangan A.S. telah mengiktiraf status Baitulmuqaddis sebagai ibu negara buat beberapa perihal, dan keengganan Pentadbiran A.S. melakukan seperti yang Kongres kehendaki telah mengundang balasan dalam rang undang-undang Pengiktirafan Hubungan Luar, yang diluluskan di Dewan pada 20 Julai 2005.
Pandangan awam
250px|right|thumb|[[Kippah dengan bendera-bendera Israel dan Amerika]]
Keputusan timbangan naik turun setiap tahun, meskipun kedua-dua pihak mendapat simpati yang bertambah semenjak 1998 dan mereka yang tidak ada kesukaan bilangannya telah turun. Peratusan tertinggi telah sentiasa konsisten menyokong Israel (Tinjauan Gallup). Serangan September 11 dan Perang Israel-Hezbollah 2006 menyaksikan peningkatan sokongan rakyat Amerika terhadap Israel, dan rata-rata rakyat Amerika menyalahkan Hezbollah atas sebab perperangan dan jumlah orang awam yang terkorban. Sokongan Israel memuncak pada Perang Teluk 1991, dan juga simpati terendah bagi pihak Palestin, yang kepemimpinannya menyokong Saddam Hussein.
Menjelang Julai 2006, 44% rakyat Amerika berpendapat bahawa "Amerika Syarikat menyokong Israel dengan kadar yang betul," 11% berpendapat "terlalu sedikit", dan 38% berpendapat "terlalu banyak". Sesetengah di Amerika Syarikat mempersoalkan bantuan dan komitmen yang diberikan kepada Israel, dan berhujah bahawa tindakan berat sebelah ini adalah bayaran yang mahal berbanding hubungan yang lebih baik dengan negara-negara Arab. Mereka yang lainnya pula menegaskan yang Israel sebagai negara demokrasi adalah satu sekutu yang membantu dan strategik, dan percaya bahawa hubungan A.S. dengan Israel mengetengahkan kepentingan A.S. di Timur Tengah. Tinjauan Gallup Poll pada 2002-2006 yang menilai rakyat Amerika mengikut parti (Republikan/Demokrat) dan ideologi (konservatif/sederhana/liberal) mendapati bahawa meskipun sokongan terhadap Israel adalah paling ketara pada yang berhaluan paling kanan (Republikan konservatif), mereka yang terdapat di paling kiri (Demokrat liberal) juga mempunyai peratusan lebih tinggi yang bersimpati dengan Israel. Walaupun kadaran berbeza, setiap kumpulan ada majoriti yang menyokong Israel, diikuti oleh berkecuali, dan akhirnya yang menyokong Palestin.. Tinjauan Gallup dari 1-4 Februari termasuk kemaskini tahunan mengenai kepentingan negara yang dinilai rakyat Amerika seluruh dunia, dan meminta rakyat Amerika memberikan sukatan kepada kepentingan kepada Amerika apa yang berlaku di negara-negara ini. Israel adalah satu negara yang paling disenangi dan dikatakan penting apa yang berlaku di sana kepada Amerika Syarikat.
Pendapat Israel mengenai A.S. secara keseluruhannya baik sekali. Orang-orang Israel adalah penyokong kuat Amerika dari segi konsep demokrasi, cara melakukan perdagangan, muzik, filem dan televisyen; sains dan teknologi, penyebaran idea-idea Amerika dan lain-lain.
Pendek kata, hubungan rakyat A.S. dengan Israel dan rakyat Israel dengan A.S. bagai aur dengan tebing.
Penghijrahan
Seperti Amerika Syarikat, Israel adalah negara pendatang. Israel menyambut pendudukan oleh Yahudi berfahaman Zionis. Zionisme adalah satu ideologi pendudukan Yahudi ke atas tanah Palestin. Pendatang-pendatang yang paling ramai adalah dari negara-negara Timur Tenggah dan Eropah di mana Yahudi dicaci.
Amerika Syarikat memainkan peranan yang penting dalam membantu Yahudi menduduki tanah Palestin dalam masa yang singkat. Tidak lama selepas pengistiharan Israel, Presiden Truman menawarkan pinjaman sebanyak $135 untuk membantu Israel berhadapan dengan pendatang-pendatang Yahudi yang membanjiri Palestin. Dalam masa tiga tahun pertama penubuhan Israel, bilangan pendatang Yahudi negara ini telah melebihi penduduk asal.
Penghijrahan telah terus berlaku sepanjang sejarah Israel. Semenjak tahun 1989, Israel mendaftar masuk sebanyak satu juta orang Yahudi dari Kesatuan Soviet. Amerika Syarikat bekerjasama dengan Israel untuk membawa Yahudi dari negara-negara Arab, Habsyah dan Kesatuan Soviet ke Israel.
Perkongsian strategik
A.S dan Israel terlibat dalam kerjasama strategik, politikal dan ketenteraan yang luas. Antara bentuk kerjasama ini adalah bantuan, pengkongsian perisikan, latihan ketenteraan bersama dan komitmen bersama bagi mempertahankan pandangan terhadap demokrasi. Bantuan ketenteraan Amerika kepada Israel datang dalam bentuk-bentuk berbeza ia termasuk geran, peruntukan projek khas dan pinjaman. Kira-kira 75% daripada bantuan ini dibelanjakan di Amerika Syarikat, menyediakan pekerjaan bagi rakyat Amerika, menjana industri pertahanan dan pertumbuhan ekonomi Amerika Syarikat.
Memorandum persefahaman
Untuk membincangkan ancaman keselamatan di Timur Tengah, termasuk pergerakan ketenteraan dan aktiviti kesediaan, kerjasama dalam perdangangan pertahanan dan akses ke fasiliti pembaikian dilakukan dengan tandatangan suatu Memorandum Persefahaman dan ini merupakan titik tolak kerjasama keselamatan dan koordinasi antara kerajaan Amerika dan Israel. Kerjasama komprehensif antara Israel dan Ameria Syarikat pada isu keselamatan menjadi rasmi pada tahun 1981 dengan tandatangan Menteri Pertahanan Israel Ariel Sharon dan Setiausaha Pertahanan Amerika Casper Weinberger menandatangani Memorandum Persefahaman yang mengiktiraf "persahabatan erat antara Amerika Syarikat dan Israel dan binaan-binaan pada perhubungan keselamatan bersama yang wujud antara kedua buah negara." Memorandum ini memanggi beberapa tindakan.
Sistem Peluru Berpandu Arrow
Satu aspek hubungan strategik A.S. - Israel adalah pembangunan bersama program peluru berpandu anti balistik Arrow. Direka bagi memintas dan memusnahkan peluru berpandu yang balistik, Arrow merupakan sistem pertahanan peluru berpandu paling maju di dunia. Pembangunan itu dibiayai oleh kedua-dua Israel dan Amerika Syarikat. Arrow bukan sahaja melindungi Israel, ia telah juga menyediakan A.S, penyelidikan dan pengalaman yang perlu bagi membangunkan sistem persenjataan pertahanan tambahan.
Menentang keganasan
Pada April 1996, Presiden Bill Clinton dan Perdana Menteri Simon Peres telah menandatangani Perjanjian Melawan Keganasan A.S-Israel. Kedua negara ini bersetuju untuk meningkatkan kerjasama dalam berkongsi maklumat, latihan, pentiasatan, penyelidikan dan pembangunan serta membuat polisi.
Keselamatan dalam negeri
Pada peringkat persekutuan, negeri dan tempatan terdapat kerjasama erat Amerika Syarikat dan Israel berkenaan Keselamatan Dalam Negeri. Israel adalah antara negara-negara pertama yang berkerjasana dengan Jabatan Keselamatan Dalam Negeri A.S. dalam membuat inisiatif baru untuk mengembangkan keselamatan dalam negeri. Dalam rangka kerja ini, terdapat banyak bidang kerjasama, termasuk kesediaan dan perlindungan permusafiran dan perdagangan. Pegawai-pegawai penguatkuasaan undang-undang dan keselamatan dalam negeri Amerika dan Israel lazimnya berjumpa di dua-dua negara untuk teknik menentang keganasan dan idea-idea baru mengenai perisikan dan pencegahan ancaman.
Pada Disember 2005, Amerika Syarikat dan Israel menandatangani perjanjian untuk memulakan tindakan mendapat tahu perihal penyeludupan nuklear dan bahan-bahan radioaktif lain dengan memasang peralatan khas di Haifa, perlabuhan Israel yang paling maju aktivitinya. Percubaan ini adalah sebahagian daripada program ketidakproliferasi A.S. Pentadbiran Keselamatan Nuklear Nasional Jabatan Tenaga A.S. yang berkerjasama dengan rakan-rakan asingnya untuk mengenalpasti, mencegah dan mengetahui aktiviti penyeludupan dalam bahan-bahan radioaktif dan nuklear.
Oiba
Oiba merupakan sebuah kawasan perbandaran dan komuniti yang terletak di wilayah Santander, Colombia.
Lapangan Terbang Norway House
Lapangan Terbang Norway House adalah sebuah lapangan terbang yang terletak di bandar Norway House, Kanada.
Lapangan Terbang Norway House terletak pada kedudukan latitude N53* 57.5000', longtitude W97* 50.6500' pada ketinggian 223.72 meter dari aras laut..
Longkip, Subulussalam
Longkip merupakan sebuah kecamatan yang terletak di Kota Subulussalam, Aceh, Indonesia.
Onzaga
Onzaga merupakan sebuah kawasan perbandaran dan komuniti yang terletak di wilayah Santander, Colombia.
Kronisme
Menurut Kamus Dewan, 'Kronisme bermaksud amalan mengutamakan atau mementingkan teman rapat atau kawan-kawan rapat dalam pelantikan sesuatu jawatan, pemberian sesuatu projek dan sebagainya untuk keuntungan pihak mereka.
Spinone Itali
Spinone Itali (spinone italiano; ; Italian spinone) atau grifon Itali (Italian griffon) ialah satu baka anjing Itali. Ia pada asalnya dibiakbakakan sebagai gundog serba guna. Sehingga kini, baka ini masih memahiri tujuan ini. Spinone Itali ialah anjing setia, ramah dan waspada dengan bulu dekat dan berdawai. Ia merupakan baka purba yang boleh dijejak semula ke kira-kira 500 SM.
Ia secara tradisional digunakan untuk pemburuan, penudingan, dan pengutipan buruan (HPR), tetapi, tambahan kepada tujuan itu, spinone Itali cerdas dan kuat mungkin boleh menjadi apa-apa daripada anjing teman kepada anjing pembantu.
Njai Dasima (filem 1932)
Njai Dasima (Ejaan yang Disempurnakan: Nyai Dasima) adalah sebuah filem 1932 dari Hindia Timur Belanda (kini Indonesia) yang telah diarahkan oleh Bachtiar Effendi untuk Tan's Film. Ia adalah filem kedua yang diadaptasi daripada novel 1896 G. Francis Tjerita Njai Dasima, berikutan versi senyap pada tahun 1929. Dibintangi Momo dan Oesman, ia mengisahkan njai Sunda kecil (gundik) yang ditipu berkahwin dengan seorang lelaki yang tidak suka dia dan akhirnya dibunuh kerana wang itu. Filem, dialog pertama yang dihasilkan oleh syarikat, juga merupakan yang pertama diarahkan oleh orang asli Indonesia. Karya yang kini hilang mendapat sambutan kritikal bercampur-campur.
Vena pulmonari
Vena pulmonari ialah vena yang menghantar darah beroksigen dari peparu ke jantung Vena-vena pulmonari terbesar ialah empat "vena pulmonari utama," yakni dua dari setiap belah peparu yang mengalir ke atrium kiri jantung. Vena pulmonari adalah sebahagian daripada peredaran pulmonari.
Njai Dasima (filem 1932)
Plot
Dasima adalah njai (gundik) bagi orang Inggeris Edward William. Bersama-sama dengan anak perempuan mereka, Nancy, pasangan itu hidup dalam rumah berhampiran Dataran Gambir di Batavia (moden Jakarta). Hidup bahagia mereka diganggu selepas pemandu Delman Samioen jatuh cinta dengan Dasima, walaupun sudah berkahwin dengan Hajati. Beliau cuba menggunakan sihir (goena-goena) untuk memenangi hatinya, dan meminta seorang saudagar telur, Mak Boejoeng, untuk menakutkan Dasima dengan memberitahu gadis itu bahawa dia telah melakukan dosa zina (seks luar nikah).
Vena pulmonari
Kepentingan perubatan
Dalam rajah sinar-X peparu, diameter vena pulmonari meningkat dari lobus atasan ke bawahan, dari 3 mm di ruang interkostal pertama menjadi 6 mm di atas diafragma.
Suatu kecacatan genetik terhadap vena pulmonari menyebabkan aliran darah terubah balik ke sistem pulmonari secara menyeluruh atau sebahagian, dalam penyakit sambungan vena pulmonari beranomali.
Njai Dasima (filem 1932)
Penerbitan
Njai Dasima telah diarahkan oleh Bachtiar Effendi untuk Tan's Film, sebuah syarikat penerbitan yang dimiliki oleh Tan bersaudara. Dengan itu, ia menjadi pengarah filem orang asli Indonesia pertama di Hindia. Ia dibintangi Momo dan Oesman. Cerita ini telah diadaptasi daripada novel 1896 karya G. Francis Tjerita Njai Dasima, yang Tan telah menyesuaikan pada tahun 1929 dengan nama yang sama untuk keluaran pertama mereka. Cerita ini terkenal di Batavia (kini Jakarta), sebahagiannya kerana ia adalah sebahagian popular di repertoir persembahan pentas. Untuk memastikan kualiti cerita, Effendi bekerja dengan senario dan, kemudian, menulis skrip - dua perkara yang telah, sehingga itu, tidak pernah digunakan untuk penerbitan domestik.
Ini ialah filem bunyi yang pertama dikeluarkan oleh Tan, tetapi jauh dari yang pertama di Hindia. Filem-filem bunyi awal yang dikeluarkan di Hindia, Fox Movietone Follies of 1929 dan The Rainbow Man, kedua-duanya ditayangkan pada tahun 1929. Pada tahun berikutnya, dialog domestik G. Krugers, Karnadi Anemer Bangkong, juga dikeluarkan, menjadi filem bunyi domestik pertama.. Dua pengarah lain telah mengikuti dengan penuh-suara pada 1931: The Teng Chun dengan Boenga Roos dari Tjikembang dan Wong bersaudara dengan Indonesia Malaise. untuk memastikan kualiti bunyi, Krugers mengupah Tan dan sistem kamera tunggal beliau untuk melakukan sinematografi dan arah bunyi untuk filem hitam putih.
Keluaran dan sambutan
Effendi tidak mengarahkan filem lagi sehingga 1951, dengan Djiwa Pemuda, dan seterusnya pengarah filem asli pertama, Andjar Asmara, hanya memulakan kerjayanya pada tahun 1940, dengan Kartinah. Tan menutup penerbitan tidak lama selepas keluaran Njai Dasima, walaupun ia akhirnya ditubuhkan semula pada tahun 1938. Selepas mengeluarkan beberapa kejayaan komersial, terutamanya Fatima (1938), ia telah kekal ditutup pada tahun 1942, dengan pendudukan Jepun di Hindia.
Filem ini mungkin hilang. Ahli antropologi visual Amerika Karl G. Heider menulis bahawa semua filem Indonesia dari sebelum tahun 1950 hilang. Walau bagaimanapun, JB Kristanto dari Katalog Film Indonesia merekodkan beberapa sebagai telah terselamat di arkib Sinematek Indonesia, dan sejarawan filem Indonesia Misbach Yusa Biran menulis bahawa beberapa filem propaganda Jepun terselamat di Perkhidmatan Maklumat Kerajaan Belanda.
Catatan penjelasan
<references group="lower-alpha"/>
Anjing pemburu selatan
Anjing pemburu selatan (southern hound) ialah satu baka anjing yang wujud di Britain mungkin sehingga sekitar abad ke-19. Tarikh tepat kepupusannya tidak diketahui; ia mungkin sekali beransur-ansur saling membiak baka dengan baka lain sehingga jurai keturunan anjing pemburu selatan jati pupus.
Asal usul anjing pemburu selatan agak tidak jelas. Kebanyakan pengaran mencadangkan ia diperoleh daripada anjing Talbot, yang merupakan anjing pemburu bau putih, perlahan, bertekak dalam, dan juga berasal usul tidak tentu, tetapi ia kadang-kadang didakwa datang dari Normandie. Anjing Talbot dicadangkan pada satu masa bersilang dengan greyhound untuk meningkatkan kelajuan. Walau bagaimanapun, dalam The Dog, diterbitkan pada 1852, William Youatt menyatakan bahawa anjing pemburu selatan mungkin telah pupus di Britain sejak zaman purba daripada sebaliknya dibawa dari Perancis oleh orang Norman.
Anjing pemburu selatan ialah anjing tinggi dan berat dengan kepala kotak dan telinga panjang. Ia mempunyai dada dalam, badan panjang kurus dan suara merdu dalam. Ia merupakan anjing perlahan, tetapi dengan kebolehan pembauan cemerlang dan ditugasi untuk mengikuti jejak buruan semasa perburuan. Kerana kekurangan kelajuan dan sifat sengaja, ia dianggap paling baik digunakan untuk memburu buruan seperti kelinci atau rusa, yang akhirnya akan penat kerana pengejaran tanpa henti tetapi, tidak seperti rubah atau arnab, tidak boleh terlepas ke dalam jerumun atau lubang.
Ia masih biasa di selatan Sungai Trent pada abad ke-18. Lanjut ke utara beagle desa utara atau anjing pemburu utara lebih dipilih. Ini ialah anjing lebih pantas tetapi mungkin kekurangan hidung peka anjing pemburu selatan. Dalam The Dog, in Health and Disease pada 1859, "Stonehenge" (nama pena John Henry Walsh, penyunting The Field) mengatakan dua baka ini boleh dibezakan dengan gelambir besar hadir pada anjing pemburu selatan, tetapi ilustrasi anjing pemburu selatan di dalam buku sama kekurangan perincian ini. Darjah kejauhan anjing Talbot, anjing pemburu utara dan anjing pemburu selatan saling berkacuk mustahil untuk ditentukan: pengarang pada pertengahan abad ke-19 sudah sukar membezakan ketiga-tiga baka ini.
Anjing pemburu selatan kelihatan kurang dipilih semasa abad ke-18 sebaik fesyen untuk pemburuan lebih singkat membawa kepada pengembangan anjing pemburu rubah yang lebih pantas. Youatt menulis bahawa masih ada kawanan digunakan di Devon pada abad ke-19 dan bahawa anjing pemburu selatan kadang-kadang digunakan bersama dengan kawanan anjing pemburu rubah untuk bantu menjejak apabila kawanan kehilangan bau itu. Sesetengah ditugasi di Wales dalam pemburuan polecat (yang mungkin berlanjutan selama beberapa hari), dan ia kelihatan digunakan untuk memburu berang-berang sebelum ditugasi sebagai ternakan pembiakbakaan untuk pengembangan anjing pemburu berang-berang.
Pembiak baka anjing pemburu darah terkenal, Edwin Brough, melaporkan bahawa pada 1881 dia menggunakan seekor anjing pemburu selatan baka tulen, 'Clara', (tergambar dalam rencana ini) sebagai silangan kepada anjing pemburu darah miliknya, dan silangan ini terus dibiakbakakan menjadi populasi moden anjing pemburu darah.
Banyak baka hound moden dipercayai mempunyai darah anjing pemburu selatan seperti beagle, harrier, anjing pemburu rubah, anjing pemburu rakun dan anjing pemburu darah.
Usahawan Cilik - Aisyah dan Roti Canai
Buku Usahawan Cilik - Aisyah dan Roti Canai dikarang oleh dan diterbitkan pada 2-Nov-2009 dengan harga Malaysia Barat RM 14.00/Malaysia Timur RM 16.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN13 978-967-5226-68-7.
Lanjaghbyur
Lanjaghbyur merupakan sebuah kawasan perbandaran yang terletak di wilayah Gegharkunik, Armenia.
Lepar
Lepar merupakan sebuah mukim yang terletak di daerah Pekan, Pahang, Malaysia.
Sekolah Kebangsaan Sungai Puteri
Pada 2009, Sekolah Kebangsaan Sungai Puteri memiliki 273 pelajar lelaki dan 270 pelajar perempuan, menjadikan jumlah keseluruhan murid seramai 543 orang. Ia mempunyai seramai 42 orang guru.2009
Tarakan TV
Tarakan TV merupakan sebuah stesen TV awam Indonesia. Ia diasaskan pada 2003 dan mula beroperasi dengan menayangkan siaran perdana pada 1 Ogos 2003. Tarakan TV merupakan stesen televisyen yang masih muda dari stesen TV lain yang sudah ada. Kehadirannya telah menceriakan lagi industri penyiaran Indonesia yang mengutamakan maklumat, pendidikan dan hiburan bagi seluruh lapisan masyarakat. Tidak hairan jika 3 tahun kemudian Tarakan TV mampu mensejajarkan diri dengan media lain di wilayah Kalimantan Timur. Program yang ditayangkan Tarakan TV dapat dinikmati oleh seluruh rakyat hingga ke sempadan Malaysia. Tarakan TV telah menyusun rancangan perniagaan dengan menambah 2 cawangan penyiaran pada akhir tahun 2006 dengan jangkauan siaran yang mencapai 80% dari jumlah penduduk Kalimantan Timur Wilayah Utara.
Kini, Tarakan TV sedang membangun stesyen pemancar baru di Pusat Kota Tarakan dengan menara lebih kurang 120 meter untuk meningkatkan kualiti penerimaan siaran di wilayah Tarakan dan sekitarnya yang terganggu akibat perkembangan pembangunan bangunan tinggi dan wilayah yang berbukit.
Kecemerlangan dalam mengharungi kancah penyiaran tidak membuat Tarakan TV lupa pada misi sosial sebagai televisyen awam tempatan yang digembar-gemburkan. Kegiatan sosial "Tarakan TV Peduli" dan pelbagai kegiatan lainnya yang digalakkan secara sukarela adalah salah satu bentuk keprihatinan Lembaga Penyiaran Awam terhadap masyarakatnya.
Tarakan TV hadir sebagai televisyen tempatan pertama di wilayah utara Kalimantan Timur, sekaligus satu-satunya media yang menyasarkan segmen pelbagai kelas masyarakat. Kehadiranya di Wilayah Utara Kalimantan Timur yang bersempadankan Malaysia, banyak mengupas berbagai sisi maklumat seputar dunia ekonomi, politik, dan budaya yang tersaji secara baik dan komprehensif.
Disiarkan dengan gaya yang khas dan bahasa yang santun menjadikan Tarakan TV mudah diterima segenap lapisan masyarakat. Kerana itu, acara yang tersaji mampu memberikan inspirasi sekaligus pencerahan bagi umum. Tarakan TV menjadi media audio visual yang pas dijadikan rujukan utama para profesional, ahli organisasi, mahupun usahawan.
Toy Story (francais)
Toy Story ialah siri filem animasi komputer dan francais media Disney yang bermula dengan filem 1995 dengan judul sama, yang dihasilkan oleh Pixar Animation Studios dan dikeluarkan oleh Walt Disney Pictures. Francais ini ialah berdasarkan kepada konsep antropomorfik bahawa semua mainan, yang tidak diketahui oleh manusia, diam-diam hidup, dan filem memfokuskan pada pelbagai mainan yang menampilkan koboi klasik bernama Sheriff Woody dan angkasawan moden bernama Buzz Lightyear. Kumpulan itu tidak disangka-sangka memulakan pengembaraan yang mencabar dan mengubahnya.
Dua filem pertama francais diarahkan oleh John Lasseter, dan yang ketiga oleh Lee Unkrich, yang bertindak sebagai pengarah bersama filem kedua (bersama dengan Lasseter dan Ash Brannon). Josh Cooley akan mengarahkan filem keempat yang akan datang.
Incarnation (kumpulan muzik)
Kumpulan Incarnation merupakan sebuah kumpulan pemuzik dan penyanyi yang bergerak secara bebas atau juga dikenali sebagai indie di Malaysia.
Sejarah
Line-up awal INCARNATION dibentuk pada tahun 2005 dari gabungan ahli kumpulan UPHOLD dan RESISTOL (di mana kedua-dua kumpulan tersebut telah pun berpecah) terdiri daripada Payet (vokal), Boy (gitar), Udey (gitar), Munet (bass) dan Mat Joe (dram). Akibat daripada masalah komitmen terhadap band, Payet, Munet, Mat Joe, dan Boy terpaksa meninggalkan INCARNATION membuatkan kumpulan tersebut tidak aktif untuk sementara waktu.
Hospital Jelebu
Hospital Jelebu merupakan sebuah hospital kerajaan yang terletak di bandar Kuala Klawang, Jelebu, Negeri Sembilan, Malaysia. Hospital ini mempunyai beberapa blok bangunan termasuk asrama jururawat.
Hospital ini terletak 1 km dari bandar Kuala Klawang menuju ke arah pekan Titi dan 40 km dari Jabatan Kesihatan Negeri, Negeri Sembilan di Seremban.
Hospital Jelebu mula beroperasi sejak tahun 1894 dan dikenali sebagai Sonatorium Tuberkulosis. Pada tahun 1971 telah dirasmikan oleh Menteri Kesihatan dan menjadikan Hospital Jelebu sebagai Hospital Daerah Tanpa Pakar dengan mempunyai 76 katil dan hanya mempunyai wad kelas 2 dan wad kelas 3 sahaja. Perkhidmatan Doktor Pakar hadir atas lawatan dari Hospital Tuanku Ja'afar Seremban.
Toy Story (francais)
Kesemua tiga filem yang dihasilkan pada anggaran keseluruhan $ 320 juta, telah menghasilkan lebih daripada $ 1.9 bilion di seluruh dunia. Setiap filem menetapkan rekod box office, dengan ketiga termasuk dalam 15 filem teratas sepanjang masa di seluruh dunia. Pengkritik telah memberikan ketiga-tiga filem ulasan yang sangat positif.
Pahang Tua
Pahang Tua merupakan sebuah mukim yang terletak di daerah Pekan, Pahang,
Incarnation (kumpulan muzik)
Sejarah
Akan tetapi disebabkan masalah komitmen terhadap INCARNATION, Cokman terpaksa meninggalkan kumpulan tersebut dan posisi vokal diganti dengan Yadd (ex-THE HIDDEN).
Hospital Jelebu
Sejak April 2016 melalui konsep Hospital Kluster, kualiti perkhidmatan kepakaran di Hospital Jelebu dipertingkatkan demi memastikan masyarakat daerah Jelebu berpeluang menerima rawatan setanding dengan penduduk di bandar lain di Negeri Sembilan.
Pada 2021, hospital ini telah menjadi hospital hibrid iaitu merawat pesakit bukan COVID-19 dan pesakit COVID-19 yang berfungsi bagi menampung bilangan pesakit COVID-19 di Hospital Tuanku Jaafar Seremban dan Hospital Tampin yang hampir mencapai tahap maksimum.